पाएं अपने शहर की ताज़ा ख़बरें और फ्री ई-पेपरडाउनलोड करें
कपूरथला जिले में गेहूं की खरीद का काम मुकम्मल हो गया है। रविवार तक जिले की सभी मंडियों में कुल 358733 मीट्रिक टन गेहूं की खरीद की गई है, जो कि पिछले साल की 359971 का 99.65 फीसदी है। डीसी दीप्ति उप्पल ने बताया कि खरीद एजेंसियों को यह सख्त हिदायत दी गई थी कि खरीद की गई गेहूं की अदायगी संबंधित किसानों को 48 घंटे के अंदर-अंदर की जाए, जिस कारण रविवार तक 565.36 करोड़ रुपए किसानों के बैंक खातों में ट्रांसफर किए गए हैं। यह खरीद की गई गेहूं की बनती अदायगी का 83.41 फीसदी है।
उन्होंने किसानों व आढ़तियों की ओर से कोविड महामारी दौरान गेहूं की संपूर्ण खरीद को यकीनी बनाने के लिए दिए सहयोग पर आभार व्यक्त किया। पिछले गेहूं के सीजन में आज तक 221762 मीट्रिक टन गेहूं की खरीद हुई थी। गेहूं की खरीद के बाद लिफ्टिंग की ओर विशेष ध्यान दिया जा रहा है, जिसके तहत रोजाना 15 हजार मीट्रिक टन से अधिक की लिफ्टिंग हो रही है।
खरीद की गई गेहूं में से मार्कफेड ने 90806 मीट्रिक टन गेहूं की खरीद की और 141.38 करोड़ रुपए की अदायगी रविवार तक की गई है। इसी तरह पनग्रेन ने 94138 मीट्रिक टन की खरीद की और 180.39 करोड़ रुपए की अदायगी की। इसके अलावा पनसप ने 80275 मीट्रिक टन गेहूं की खरीद कर 126 करोड़ रुपए की अदायगी की। पंजाब स्टेट वेयर हाउस कार्पोरेशन ने 49520 मीट्रिक टन की खरीद कर 87.32 करोड़ रुपए की अदायगी की, जबकि एफसीआई ने 43994 मीट्रिक टन गेहूं की खरीद कर 30.27 करोड़ रुपए की अदायगी किसानों को की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn